**Ministru kabineta rīkojuma projekta „Par valsts ģimnāzijas statusa piešķiršanu Mārupes vidusskolai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par valsts ģimnāzijas statusa piešķiršanu Mārupes vidusskolai” (turpmāk – rīkojuma projekts) mērķis ir piešķirt valsts ģimnāzijas statusu Mārupes vidusskolai. Pašlaik valsts ģimnāziju tīkls nav pietiekami attīstīts visā Latvijas teritorijā. Piešķirot Mārupes vidusskolai valsts ģimnāzijas statusu, tiks panākta arī valsts ģimnāziju pieejamības un to tīkla palielināšana Rīgas reģionā (Pierīgā).Rīkojuma projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts  izstrādāts atbilstoši Izglītības attīstības pamatnostādņu 2014.-2020. gadam īstenošanas plāna 2015.-2017. gadam (apstiprināts ar Ministru kabineta 2015.gada 29.jūnija rīkojumu Nr.331) 1.3. rīcības virziena „21.gadsimatam atbilstīgas izglītības vides un izglītības procesa nodrošināšana” 1.3.1.apakšpunktā noteiktajam atbalstam pašvaldību izglītības iestāžu tīkla sakārtošanai un vispārējās izglītības mācību vides uzlabošanai. Rīkojuma projekts sagatavots saskaņā ar Vispārējās izglītības likuma 40. panta ceturto daļu un Ministru kabineta 2001. gada 20. marta noteikumu Nr. 129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (turpmāk – noteikumi Nr. 129) 4. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši noteikumu Nr. 129 6.punktam Mārupes vidusskola 2018. gada 5. oktobrī ir iesniegusi Izglītības un zinātnes ministrijā (turpmāk – ministrija) iesniegumu ar lūgumu piešķirt Mārupes vidusskolai valsts ģimnāzijas statusu. Mārupes vidusskola atbilst noteikumu Nr. 129 5. punktā noteiktajiem kritērijiem pretendēšanai uz valsts ģimnāzijas statusu: 1. Izglītojamo skaits 10.-12. klasēs Mārupes vidusskolā 2017. gadā 200 izglītojamie, 2018. gadā 237 izglītojamie. 2. Mārupes vidusskola īsteno trīs vispārējās vidējās izglītības programmas, viena no kurām ir matemātikas, dabaszinību un tehnikas virziena programmu (kods 31013011, licence Nr.V-7883 akreditēta līdz 2023. gada 12. februārim), otra vispārizglītojoša virziena programma (kods 31011011, licence Nr.V-2482 akreditēta līdz 2023. gada 12. februārim) un trešā profesionāli orientētā virziena programma (kods 31014011, licence Nr.V-4320 akreditēta līdz 2023. gada 12. februārim).  Mārupes vidusskola īsteno pilnas pamatizglītības programmu 1.-9. klasei (kods 21011111, licence Nr. V-8603 akreditēta līdz 2023. gada 12. februārim), pamatizglītības humanitārā un sociālā virziena programmu (kods 21012111, licence Nr. V-7181 akreditēta līdz 2023. gada 12. februārim) un pamatizglītības otrā posma (7. – 9.klase) matemātikas, dabaszinību un tehnikas virziena programmu (kods 23013111, licence Nr.V-8604 akreditēta līdz 2023. gada 12. februārim). 3. Pēc Valsts izglītības satura centra sniegtās informācijas Mārupes vidusskolas izglītojamo mācību sasniegumu vidējais procentuālais novērtējums centralizētajos eksāmenos ir bijis:  2017. gadā – **61.38%** (valstī 49,11%, Rīgas plānošanas reģionā. 50,79%),  2018. gadā **61,3%** (valstī 49,7%), Rīgas plānošanas reģionā 51,31%). 4. Mārupes vidusskola, līdz šim nesaņemot valsts budžeta mērķfinansējumu pedagogu tālākizglītības centra un reģionālā metodiskā centra darbībai, faktiski jau veic pedagogu tālākizglītības centra un reģionālā metodiskā centra funkcijas plānošanas reģionā: 4.1. Izglītības iestādes pedagogi sniedz metodisko atbalstu izglītības procesa organizēšanā pedagoģijas un skolvadības jautājumos. Vairāki Mārupes vidusskolas pedagogi ir Pierīgas novadu apvienības dažādu mācību priekšmetu metodisko apvienību vadītāji – fizikas, ekonomikas, angļu valodas, mājturības un tehnoloģiju, mūzikas, kā arī direktoru metodiskās apvienības. Skolas pedagogi vada meistarklases, atklātās stundas, kuras vēro Mārupes novada, citu novadu pedagogi un pedagoģijas augstskolu studenti;  4.2. Izglītības iestādes bibliotēkā, kas vienlaikus ir arī mācību un informācijas centrs, ir ieviests elektroniskais katalogs „ALISA”, kā arī darbojas elektroniskais literatūras izsniegums. Tādējādi tiek nodrošināta Izglītības iestādē esošās informācijas un literatūras pieejamība, tai skaitā citu izglītības iestāžu izglītojamajiem un pedagogiem; 4.3. Izglītības iestāde plānošanas reģionā atbalsta izglītojamo sadarbību zinātniskās pētniecības jomā valsts un starptautiskā līmenī.Zinātniskās pētniecības darbības jomā Mārupes vidusskolai ir izveidojusies sadarbība ar Juglas vidusskolas, Olaines 1. vidusskolas, Līvānu 1. vidusskolas un Aizkraukles vidusskolas skolēniem. Ir rīkotas konferences, kur skolēni dalās pieredzē zinātniskās pētniecības darbu (turpmāk – ZPD) izstrādē, prezentē savus darbus. Mārupes vidusskolas skolēni ar saviem pētījumiem ir piedalījušies Rīgas reģionālajās un valsts zinātniski pētniecisko darbu konferencēs, kā arī starptautiskajā jauno ķīmiķu konferencē Sanktpēterburgā un starptautiskā skolēnu zinātniski pētniecisko darbu konferencē Minskas apgabala Izglītības attīstības institūtā.  2016./2017. mācību gadā skolēni piedalījās ZPD konferencē Latvijas Universitātē, kur ieguva godalgotās vietas pedagoģijas un dabaszinātņu sekcijās 10. klases skolēniem ir organizētas regulāras nodarbības par zinātniskās pētniecības darbības veikšanas procesu. 2016./2017. mācību gadā skolēni piedalījās ZPD konferencē Latvijas Universitātē, kur ieguva godalgotās vietas pedagoģijas un dabaszinātņu sekcijās. Arī 2017./2018. mācību gadā Mārupes vidusskolas 11. klases skolnieces darbs ir izvirzīts 42. Valsts zinātniskās pētniecības darbu konferencei. Mārupes vidusskolas dalība starptautiskā projektā ERASMUS+ projektā GAME deva iespējas gan pamatskolas, gan vidusskolas skolēniem veidot sadarbību ar Gradinita CU Program Prelungit nr. 52 (Rumānija), IES de Infiesto (Spānija), 2nd General Lyceum of Oreokastro (Grieķija), Liceul Ortodox "Episcop Roman Ciorogariu (Rumānija) izglītības iestādēm. Projekta mērķis – izmantojot neformālās un uz kompetencēm balstītas mācību metodes, apzināt Eiropas Savienības pamatvērtības un stiprinātu skolēnu pamatkompetences. Projekts GAME palīdzēja attīstīt skolēnu izpratni par sabiedrībā un pasaulē notiekošajiem procesiem, kā arī uzlaboja viņu prasmi komunicēt, sadarboties, veikt pētījumu. Skolēni tikās ar vienaudžiem no dažādām Eiropas valstīm, iepazina un salīdzināja viņu mācīšanās stilus, tradīcijas, sadzīvi, kultūru.Projekta gaitā radušās iestrādnes, kontakti un skolu sadarbība turpināja attīstīties arī pēc projekta oficiālā noslēguma. Tā šajā - 2018./19. Mācību gadā Mārupes vidusskolas 9. – 11. klašu skolēnu grupa projektu darbiem un ZPD ir izvēlējušies ar Spāniju saistītas tēmas un savus darbus izstrādās kopīgi ar IES de Infiesto skolas (Spānija) skolēniem un pedagogiem. Sekmīgai šo projektu darbu izstrādei ir arī paredzēti skolēnu apmaiņas braucieni- 2019.gada februāri Mārupes vidusskolas 26 skolēni dosies uz Infiesto, bet martā Spānijas skolēni viesosies Mārupes vidusskolā. Projekti un ZPD ir par vēsturi, ģeogrāfiju, kultūru, ekonomiku, jauniešu lomu sabiedrībā, ES vērtību īstenošanu u.c. tēmām.2018./19. mācību gadā Mārupes vidusskolas 8A klases skolēni piedalās starptautiskā e-twining projektā un veic pētījumu par tēmu “Globālā sasilšana un dabas katastrofas”. Projektā iesaistītas sekojošās izglītības iestādes: 2nd General Lyceum of Oreokastro (Grieķija), 4rth General Lyceum of Irakleio ( Grieķija), Gymnasium of Magoulas & Lyceum Classes (Grieķija), General Lyceum of Palaiochora Chania (Grieķija), Tsaritsani High School (Grieķija), Lycée de Vincendo - Reunion Island (Francija), Liceul Ortodox "Episcop Roman Ciorogariu" Oradea (Rumānija), Liceo Scientifico Statale "Majorana" (Itālija), Liceo Scientifico Statale "G. Bruno" (Itālija), General Lyceum of Souda (Grieķija). 2nd General Lyceum of Chania (Grieķija). Projekta mērķis – izpētīt globālās sasilšanas norisi un tās izraisītās dažādās dabas katastrofas, salīdzināt šo katastrofu riskus dažādās ES vietās, kā arī nepieciešamo rīcību ārkārtas situāciju gadījumos.Pamatskolas skolēni aktīvi izvēlās veikt pētījumus kultūras un mākslas jomā. Mūzikas skolotāju vadībā tika izstrādāti vairāki pētnieciskie darbi par Latvijas un citu valstu vēsturi, kultūru un tradīcijām, izciliem komponistiem. Lai rosinātu skolēnus piedalīties pētnieciskajā darbībā ar praktisku ievirzi, Mārupes vidusskola kopš 1997. gada ir starptautiskas ekonomikas izglītības organizācijas Junior Achievement Latvija (turpmāk - JAL) dalībskola. Mārupes vidusskolas skolēni no pamatskolas un vidusskolas klasēm katru gadu piedalās JAL projektos, saistot teorētiskās zināšanas ar praktisko darbību; 4.4. Izglītības iestāde organizē citu vispārējās izglītības iestāžu pedagogu profesionālās kompetences pilnveidi plānošanas reģiona un valsts mērogā. Izglītības iestādes pedagogi ir izstrādājuši un kopš 2014. gada vada A programmas kursus, kuros piedalījās Mārupes novada, Pierīgas novadu apvienības, Ventspils pilsētas, Liepājas pilsētas, Dobeles novada, Jelgavas pilsētas, Rīgas pilsētas, Vecumnieku novada pedagogi. Kursi iekļauj šādas tēmas: „Inovatīvas mācību metodes plānojot efektīvas mācību stundas un darbu ar talantīgajiem skolēniem”, „Skolēnu mācību motivācija un radošuma attīstīšana plānojot efektīvas mācību stundas”, „Mācību satura un formu diferenciācija mācību stundā skolēnu motivēšanai mācībām”, „Zināšanu modelēšana un konstruēšana dabas zinību un matemātikas stundās”, „CLIL-Integrēta satura un valodas mācīšana”, „Skolotāju sadarbība, nodrošinot mūsdienīgu izglītības procesu skolā”. Tas šobrīd notiek bez valsts ģimnāzijām piešķirtā valsts budžeta finansējuma, pateicoties skolas skolotāju entuziasmam. Kopš 2017. gada Mārupes vidusskola kā pilotskola piedalās Eiropas Sociālā fonda projektā Nr. 8.3.1.1/16/I/002 „Kompetenču pieeja mācību saturā", aprobējot jaunu pieeju mācību satura apguvē. Skolas pedagogi regulāri vada meistarklases un radošās darbnīcas par mācību satura apguves pieejas maiņu un efektīvu mācību darba organizāciju skolā gan pilotskolu, gan projektā neiesaistīto skolu pedagogiem, skolu vadītājiem un izglītības pārvalžu pārstāvjiem; 4.5. Mārupes vidusskolas pedagogi piedalās valsts izglītības politikas veidošanā, izsaka savu viedokli, piedalās darba grupās pie valsts izglītības politikas dokumentu izstrādes. Divi pedagogi ir iesaistīti ekspertu darba grupā jaunā mācību satura izstrādē priekšmetos „Datorika” un „Dabaszinības”. Četri pedagogi regulāri katru gadu piedalās valsts pārbaudes darbu vērtēšanā. Vienlaikus Mārupes vidusskolas pedagogi piedalās valsts diagnosticējošo darbu satura izstrādē un mācību priekšmetu olimpiāžu organizēšanā. Pašvaldības un Pierīgas novadu apvienības līmeni Izglītības iestādes pedagogi izstrādā olimpiāžu un konkursu uzdevumus.Iepriekš minētais norāda, ka Mārupes vidusskola nodrošina normatīvajā regulējumā noteikto kritēriju valsts ģimnāzijas statusa iegūšanai izpildi. Spējīgāko skolēnu sasniegumiem ir būtiska ietekme uz valsts konkurētspēju un sasniegumiem starptautiskajā darba dalīšanā nākotnē. Šo skolēnu grupu Latvijā palīdz palielināt valsts ģimnāziju tīkls. Valsts ģimnāzijās mācās apmēram 10% 10.-12. klašu spējīgāko skolēnu un tās ir viens no būtiskiem valsts pasākumiem talantīgo un spējīgo skolēnu atbalstam, kas savukārt labvēlīgi ietekmē izglītības procesa kvalitāti un rezultātu.Norādāms, ka 2018. gada 21. jūnijā tika pieņemts likums „Grozījumi Vispārējās izglītības likumā”, kas ietvēra arī grozījumus Vispārējās izglītības likuma 40. panta ceturtajā daļā attiecībā par valsts ģimnāzijas funkcijām. Līdz minētā likuma spēkā stāšanās dienai Vispārējās izglītības likumā attiecībā uz valsts ģimnāzijā īstenojamām izglītības programmām bija noteikts, ka valsts ģimnāzija īsteno vispārējās vidējās izglītības programmu, savukārt noteikumu Nr. 129 4. punkts šobrīd nosaka, ka valsts ģimnāzijas statusu var piešķirt izglītības iestādei, kura īsteno vispārējās vidējās izglītības programmas vai vispārējās vidējās izglītības programmas un daļējas pamatizglītības programmas no 7. līdz 9.klasei. Ar iepriekš minētajiem grozījumiem Vispārējās izglītības likumā tika ietverts regulējums, kas nosaka, ka valsts ģimnāzijas pamatuzdevums ir īstenot vispārējās vidējās izglītības programmas; valsts ģimnāzija ir tiesīga īstenot arī vispārējās pamatizglītības otrā posma izglītības programmu vai pilnu pamatizglītības programmu, kā arī starptautiskā bakalaurāta programmu. Minētais regulējums ir jau stājies spēkā. Līdz ar to, būs nepieciešams veikt atbilstošus grozījumus arī noteikumos Nr. 129, tomēr jau šobrīd Vispārējās izglītības likumā noteiktais dod tiesības valsts ģimnāzijas statusu piešķirt izglītības iestādei, kas īsteno ne tikai vispārējās vidējās izglītības programmas vai vispārējās vidējās izglītības programmas un pamatizglītības otrā posma izglītības programmas, bet papildu vispārējās vidējās izglītības programmai īsteno arī pilnu pamatizglītības programmu.   Rīkojuma projekta mērķis ir piešķirt valsts ģimnāzijas statusu Mārupes vidusskolai. Rīkojuma projekta būtība ir valsts ģimnāziju tīkla pieejamības palielināšana Rīgas plānošanas reģionā. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta mērķgrupa ir Mārupes vidusskolas pedagogi un skolēni.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts šo jomu neskar. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **267 158 498** | **0** | **267 158 498** | **0** | **267 158 498** | **0** | **0** |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 267 158 498 | 0 | 267 158 498 | 0 | 267 158 498 | 0 | 0 |
| 1.2.valsts speciālais budžets | 0 | 0 | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **267 158 498** | **48 720** | **267 158 498** | **146 160** | **267 158 498** | **146 160** | **146 160** |
| 2.1.valsts pamatbudžets | 267 158 498 | 48 720 | 267 158 498 | 146 160 | 267 158 498 | 146 160 | 146 160 |
| 2.2.valsts speciālais budžets | 0 | 0 | 0 | 0 | 0 | 0 | 0 |
| 2.3.pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **- 48 720** | **0** | **- 146 160** | **0** | **- 146 160** | **- 146 160** |
| 3.1.valsts pamatbudžets | 0 | - 48 720 | 0 | - 146 160 | 0 | - 146 160 | - 146 160 |
| 3.2.valsts speciālais budžets | 0 | 0 | 0 | 0 | 0 | 0 | 0 |
| 3.3.pašvaldību budžets | 0 | 0 | 0 | 0 | 0 | 0 | 0 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **48 720** | **0** | **146 160** | **0** | **146 160** | **146 160** |
| 4.1.valsts pamatbudžets | 0 | 48 720 | 0 | 146 160 | 0 | 146 160 | 146 160 |
| 4.2.valsts speciālais budžets | 0 | 0 | 0 | 0 | 0 | 0 | 0 |
| 4.3.pašvaldību budžets | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| 5.1.valsts pamatbudžets | 0 | 0 | 0 | 0 |
| 5.2.valsts speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** | Atbilstoši Ministru kabineta 2016. gada 5. jūlija noteikumiem Nr. 447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447), ministrija aprēķināja viena mēneša finansējuma apmēru Mārupes vidusskolai 2018./2019. mācību gadam pedagogu darba samaksai un valsts sociālās apdrošināšanas obligātajām iemaksām. Saskaņā ar veikto aprēķinu, tas ir 121 788 *euro* mēnesī.Atbilstoši noteikumos Nr. 447 noteiktajam, valsts ģimnāziju īstenotajās programmās skolēnu skaitam piemēro koeficientu 1,1. Tādējādi, ja Mārupes vidusskolai piešķir valsts ģimnāzijas statusu no 2019. gada 1.septembra, papildu 2019. gadā būtu nepieciešami 48 720 *euro*, bet turpmākajiem gadiem ik gadu – 146 160 *euro*. Aprēķins ir anotācijas pielikumā.Finanšu līdzekļi papildu izdevumu finansēšanai tiks nodrošināti valsts budžeta resora “62. Mērķdotācijas pašvaldībām” programmas 05.00.00. “Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām” apstiprinātā finansējuma ietvaros, jo saskaņā ar noteikumu Nr. 447 17. punktā noteikto iepriekš minētais regulējums piemērojams apstiprinātā finansējuma ietvaros. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| **7. Amata vietu skaita izmaiņas** | Rīkojuma projekts šo jomu neskar. |
| **8. Cita informācija** | Ailē „Saskaņā ar valsts budžetu kārtējam gadam" norādīts finansējums, kas apstiprināts ar Finanšu ministrijas 2018.gada 18.janvāra rīkojumu Nr. 488 “Par valsts pagaidu budžetu 2019.gadam” 62. resora „Mērķdotācijas pašvaldībām” programmai 05.00.00. „Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām”.Valsts budžeta finansējumu reģionālā metodiskā centra un pedagogu tālākizglītības centra darbībai Mārupes valsts ģimnāzija saņems 2020.gadā 15.resora “Izglītības un zinātnes ministrija” apakšprogrammas 01.08. “Vispārējās izglītības atbalsta pasākumi” apstiprinātā finansējuma ietvaros. |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izstrādāt Ministru kabineta noteikumu projektu „Grozījumi Ministru kabineta 2001. gada 20. marta noteikumos Nr. 129 „Ģimnāzijas un valsts ģimnāzijas statusa piešķiršanas un anulēšanas kārtība un kritēriji”” atbilstoši 2018. gada 21. jūnijā pieņemtajam likumam „Grozījumi Vispārējās izglītības likumā”, tai skaitā attiecībā par valsts ģimnāzijā īstenojamām izglītības programmām. |
| 2. | Atbildīgā institūcija | Ministrija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu ir iepazīstināta Mārupes vidusskola un Mārupes novada dome. |
| 2. | Sabiedrības līdzdalība projekta izstrādē | Mārupes vidusskolas izglītojamie un vecāki ir informēti par izglītības iestādes plānoto virzību uz valsts ģimnāzijas statusu, minētā informācija tiks publiskota Mārupes novada plašsaziņas līdzekļos. Rīkojuma projekts ir ievietots ministrijas mājaslapā 2019.gada 14. janvārī.  |
| 3. | Sabiedrības līdzdalības rezultāti | Nav saņemts neviens iebildums vai priekšlikums par rīkojuma projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē būs iesaistīta ministrija, Mārupes novada dome un Mārupes vidusskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts paredz valsts ģimnāzijas statusa piešķiršanu Mārupes vidusskolai. Tā kā Mārupes vidusskola faktiski jau pilda pedagogu tālākizglītības un metodiskā centra funkcijas, Mārupes vidusskolas pašlaik īstenotās funkcijas un uzdevumi netiek paplašināti vai sašaurināti. Projekta izpildes nodrošināšanai nav nepieciešams veidot jaunas institūcijas, likvidēt vai reorganizēt esošās. Projekta izpilde tiks nodrošināta rīkojuma projekta izpildē iesaistīto institūciju pieejamo cilvēkresursu ietvaros. |
| 3. | Cita informācija | Nav |

Iesniedzējs:

Labklājības ministrs,

izglītības un zinātnes ministra pienākumu izpildītājs Jānis Reirs

Vizē:

Valsts sekretāre L.Lejiņa

Ē.Sīka

67047976, eriks.sika@izm.gov.lv

I.Pavloviča

67047860, initra.pavlovica@izm.gov.lv